Միհրան Հակոբյան (քանդակագործ)

Միհրան Արմենի Հակոբյան (), հայ քանդակագործ։

Քանդակագործ Արմեն Հակոբյանի (1941-1990) որդին է։

Կենսագրություն 
2000-2006 թվականներին սովորել է Երևանի գեղարվեստի պետական ակադեմիայի քանդակի բաժնում, 2010-2013 թվականներին՝ Լեհաստանի Կոլլեգիում Պոլոնիկում համալսարանի բանասիրության ֆակուլտետում։ 2001 թվականից Արցախի նկարիչների միության անդամ է։

2011 թվականին մասնակցել է Շուշի քաղաքում կազմակերպված միջազգային սիմպոզիումին։

Լեհաստանի Սլուբիցե քաղաքում 2014 թվականի հոկտեմբերի 22-ին բացվել է նրա ստեղծած Վիքիպեդիայի հուշարձանը, որը Վիքիպեդիա ազատ հանրագիտարանին նվիրված առաջին հուշարձանն է աշխարհում։

Միհրան Հակոբյանն ստեղծում է պլաստիլինե մուլտֆիլմեր, կադր առ կադր նկարված անիմացիոն ֆիլմեր։ Հեղինակ է «Հովանոց» (2012), «Ճանապարհ» (2013), «Թիթեռ» (2013) անիմացիաների։ «Հովանոցը» ստեղծվել է Լեոնիդ Ենգիբարյանի նովելների հիման վրա և 2013 թվականին Մոսկվայում Short Film Fund-ում արժանացել է հանդիսատեսի մրցանակի։

2016 թվականի օգոստոսի 10-ից օգոստոսի 30-ը Հակոբյանը մասնակցել է Շուշի քաղաքում տեղի ունեցող «Հակոբ Գյուրջյան» քանդակագործության IV միջազգային սիմպոզիումին և ստեղծել մարմարե երկու քանդակ՝ «Անհաղթը» (180x110x90 սմ) և «Դիմաքանդակ» (54x70x20):

Մեջբերումներ Միհրան Հակոբյանից

Տես նաև 
 Վիքիպեդիայի հուշարձան

Պատկերասրահ

Ծանոթագրություններ

Արտաքին հղումներ 
 Միհրան Հակոբյանի կայքը
 Վիքիպեդիայի առաջին քանդակի հեղինակը

Ամերիկահայ քանդակագործներ
Երևանի գեղարվեստի պետական ակադեմիայի շրջանավարտներ
Ամերիկահայ նկարիչներ
Ամերիկահայ ռեժիսորներ